**ЧАСТИЧНА ОЦЕНКА НА ВЪЗДЕЙСТВИЕТО**

**Институция:**

**ОБЩИНА ПЛОВДИВ**

**Нормативен акт: НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБАТА ЗА ОСИГУРЯВАНЕ НА ОБЩЕСТВЕНИЯРЕД НА ТЕРИТОРИЯТА НА ГРАД ПЛОВДИВ**

 **Дата: 16.11.2018 г.**

**Контакт за въпроси:**

**Дирекция „Правно-нормативно обслужване“**

**e-mail: pno@abv.bg**

**Телефон: 032 656 894**

**І. Дефиниране на проблема:**

**1.**Измененията, които се предлагат, са в резултат на необходимост от хармонизиране на законови и подзаконови нормативни актове.

**2.**Необходимо е приемането на Наредба за изменение и допълнение на Наредбата за осигуряване на обществения ред на територията на град Пловдив, **за да се уеднакви нормативната уредба с действащата в страната нормативна уредба** и по-специално Закона за административните нарушения и наказания /ЗАНН/. Тъй като е образувано административно дело № 2351/2018 година на Административен съд-Пловдив по протест на М. Пелтеков – прокурор при Окръжна прокуратура – Пловдив № 2972/2018 година от 01.06.2018 година, **във връзка с противоречащ текст от разпоредбата на чл. 27, ал. 4 от Наредбата за осигуряване на обществения ред /НООР/**, който гласи следното: „*За нарушения, извършени от малолетни, непълнолетни и лица, поставени под пълно запрещение, отговарят съответно родителите, попечителите или настойниците, които съзнателно са допуснали извършването им* ***или са били в състояние да предотвратят нарушението, но не са го сторили.“*****с чл. 26, ал. 3 от Закона за административните нарушения и наказания /ЗАНН/**: „*За административни нарушения, извършени от малолетни, непълнолетни на възраст от 14 до 16 години и поставени под пълно запрещение, отговарят съответно родителите, попечителите или настойниците, които съзнателно са допуснали извършването им.*“. ЗАНН не предвижда такава възможност, ето защо е наложително текстът „***или са били в състояние да предотвратят нарушението, но не са го сторили“*** от чл. 27, ал. 4 от Наредбата да отпадне.

Освен това, е нужно унифицирането и осъвременяването на настоящата Наредба, по отношение на предвидения размер на глобите за нарушения на обществения ред на територията на община Пловдив. Промяната в диапазона на глобите /от по-нисък интервал/ се налага поради по-ниска обществена опасност на конкретни нарушения, като размерът на сумата се определя от наказващия орган, съобразно вида на нарушението.

Също така, поради липса на разпоредба, определяща размер на санкцията при установени нарушения в чл. 7, ал. 5 от Наредбата за осигуряване на обществения ред е нужно да бъде допълнена разпоредбата чл. 30, ал. 4 от НООР.

В този смисъл възникналите проблеми не биха могли да се преодолеят без изменение на наредбата.

**3.**Последващи оценки на въздействието ще бъдат направени след влизането в сила на подзаконовия нормативен акт.

**ІІ. Цели:**

Чрез предлаганите промени се цели уеднаквяването на нормативната уредба с действащите в Република България нормативни актове от по-висока степен, както и с тези на европейското законодателство. Също така се цели да се унифицира и осъвремени нормативната уредба по отношение на предвидения размер на глобите за нарушения на обществения ред на територията на община Пловдив. Конкретните цели са:

1. Хармонизация на законови и подзаконови нормативни актове
2. Поправка в текстове на :

 **2.1.** Изменя се чл. 27, ал.4 от Наредбата за осигуряване на обществения ред, като същият придобива следната редакция:

 **(4)** *За нарушения, извършени от малолетни, непълнолетни и лица, поставени под пълно запрещение, отговарят съответно родителите, попечителите или настойниците, които съзнателно са допуснали извършването им.*

 **2.2.** Изменя сечл. 30, ал. 2 от Наредбата за осигуряване на обществения ред, като същият придобива следната редакция:

 (2) *За нарушения на разпоредбите на чл.4, ал,7 и ал.8 на физическите лица се налага глоба в размер от 100 до 3000 лв., а на юридическите лица и едноличните търговци: имуществена санкция в размер от 3000 до 30 000лв.;*

**2.3.** Изменя се и се допълва чл. 30, ал. 4 от Наредбата за осигуряване на обществения ред, като същият добива следния вид:

**(4)** *За нарушения на разпоредбите на чл.7, ал.1, чл.7,ал.3, т.1 и т.2, чл. 7, ал. 5**на физическите лица се налага глоба в размер от 300 до 800 лв., а на юридическите лица и едноличните търговци: имуществена санкция в размер от 300 до 800 лв.*

**2.4.** Изменя се и се допълва чл.31, ал.2 от Наредбата за осигуряване на обществения ред в следния вид:

**(2)** *За нарушения на разпоредбите на чл.9, ал.1, т. 1 - 6, т. 9 - 11, чл.18 и чл.19 на физическите лица се налага глоба в размер от 300 до 3000 лв., а на юридическите лица и едноличните търговци: имуществена санкция в размер от 3000 до 30 000лв.*

**2.5.** *Създава се нова алинея 3 към чл. 9 със следния текст:*

**(3)** *За нарушения на разпоредбите на чл.9, ал. 1, т.7, т. 8 и чл.13, ал.1 на физически лица се налага глоба в размер от 100 до 3000 лева.*

**2.6.** Изменя се и се допълва чл. 33 от Наредбата за осигуряване на обществения ред, същият придобива следния текст:

**чл. 33.** *За нарушения на разпоредбите на чл.13, ал.2, установени при извършването им, на нарушителя се налага глоба с фиш в размер от 10 до 50 лв., по реда на чл.39, ал.2 от ЗАНН. В случай, че нарушителят оспори нарушението или откаже да плати глобата, му се съставя акт, съгласно чл. 39,ал.3 от ЗАНН.*

**ІІІ. Идентифициране на заинтересованите страни:**

**Преки заинтересовани страни**

1. Администрация на община Пловдив и контролните й звена;
2. ФЛ и ЮЛ

**ІV. Варианти на действие*:***

При този нормативен акт не е възможно да бъдат формулирани варианти, различни от вариант „без намеса” и предложеният вариант за приемане на наредбата, при възможни само два варианта: Вариант 1 „Без намеса” и Вариант 2 „Приемане на наредбата”. Всякакъв друг междинен вариант би бил неизпълнение на нормативни актове от по-високо ниво.

**Вариант за действие 1 „Без намеса”:**

При този вариант ще продължи да се наблюдава:

* Действащ подзаконов нормативен акт, който няма да е съобразен с нормативен акт от по-висока степен - Закона за административните нарушения и наказания, ЗМСМА, ЗНА;
* Липса на необходимата основа за обективен качествен контрол при дейността по установяване на нарушенията и налагане на санкции, съгласно ЗАНН ;
* Незаконосъобразност.

**Вариант за действие 2 „Приемане на наредбата”:**

При този вариант ще бъдат осигурени:

* Законосъобразност;
* Основа за обективен качествен контрол при дейността по установяване на нарушенията и налагане на санкции, съгласно ЗАНН .

**V. Разходи:**

**Вариант за действие 1 „Без намеса”:**

Разходите за заинтересованите страни са следните:

1. ***Община Пловдив и нейните звена:***

*Разходи за заведени съдебни дела от незаконосъобразни действия на администрацията и подчинените й звена.*

**Вариант за действие 2 „Приемане на наредбата”:**

Разходите за заинтересованите страни са следните:

***1. Община Пловдив и контролните й звена:***

*Община Пловдив няма да има допълнителни разходи*

**VІ. Ползи:**

**Вариант за действие 1 „Без намеса”:**

Ползите за заинтересованите страни са следните:

***1. Община Пловдив и контролните й звена:***

* Законосъобразност и ефективност при дейностите по установяване на нарушенията и налагане на санкции;

**Вариант за действие 2 „Приемане на наредбата”:**

Ползите за заинтересованите страни са следните:

***1. Община Пловдив и контролните й звена:***

Намаляване на риска от незаконосъобразни действия при дейностите по установяване на нарушенията и налагане на санкции

***2. ФЛ и ЮЛ ,*** съблюдаване на правата и законните им интереси

**VІІ. Потенциални рискове:** Не са идентифицирани конкретни рискове при реализирането на Вариант 2 „Приемане на наредбата”.

**VІІІ. Административната тежест:**

* Ще се повиши
* Ще се намали
* Няма ефект

**ІХ. Въздействие върху микро, малки и средни предприятия (МСП):**

Х Актът засяга пряко МСП
□Актът не засяга МСП

□Няма ефект

Проектът засяга/не засяга директно МСП

**Х. Проектът на нормативен акт изисква цялостна оценка на въздействието:**

□ Да

 Не

**ХІ. Обществени консултации:**

Най - важните въпроси за обществената консултация са:

В1.: Ясни ли са предложените разпоредби?

В2.: Подходящо ли е нивото на детайлизация за нормативен акт?

В3.: Други предложения и коментари извън зададените в документа теми?

Проектът на наредбата ще бъде публикуван в интернет за обществени консултации за 30 дни на официалната страница на Община Пловдив, раздел – Проекти на нормативни актове.

Ще бъдат поискани становища от преките заинтересовани страни.

Проектът на наредбата е представен на заинтересованите страни.

Справката за отразените становища след обществените консултации ще бъде публикувана на официалната страница на Община Пловдив.

**12. Подпис на отговорното лице:**

Тази оценка на въздействието аргументирано представя вероятните ефекти от предложеното действие.

Име и длъжност: Илиан Иванов, Директор на дирекция Правно-нормативно обслужване към община Пловдив

**Дата: 16.11.2018 г.**